Diari Oficial de la Generalitat Valenciana


Sumari del DOGV 5699, del 08-02-2008 (2008/1426)

RESOLUCIÓ de 21 de novembre de 2007, del conseller de Medi Ambient, Aigua, Urbanisme i Habitatge, 21 de novembre de 2007, sobre la modificació puntual número 58 del Pla general d'Elda.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5699

Data del DOGV
:   08-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1426


Data del document
:   21-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Elda
    * administració local
    * pla d'urbanisme

RESOLUCIÓ de 21 de novembre de 2007, del conseller de Medi Ambient, Aigua, Urbanisme i Habitatge, 21 de novembre de 2007, sobre la modificació puntual número 58 del Pla general d'Elda. [2008/1426]  
Vist l'expedient relatiu a la modificació puntual número 58 del Pla general d'Elda, i de conformitat dels següents,  
Antecedents de fet  
Primer. El Projecte de modificació es va sotmetre a informació pública durant un mes mitjançant Acord del Ple de l'Ajuntament del dia 26 de gener de 2006, amb la publicació d'un anunci en el Diari Oficial de la Comunitat Valenciana núm. 5219, de 15 de març de 2006, i en el diari La Verdad de 13 de febrer del mateix any. Després del pertinent període d'exposició pública, en el qual no s'hi van presentar al·legacions, el projecte va ser aprovat provisionalment pel mateix òrgan en sessió celebrada el dia 31 d'octubre de 2006.  
Segon. La documentació està integrada per memòria informativa i justificativa, i plans d'informació i ordenació.  
Tercer. La modificació té com a objecte, d'una part, qualificar una parcel·la de 1.865 m² com a zona f) -zona verda- i, d'una altra, alliberar l'illa de cases de la UE núm. 38, delimitada pels carrers Dos de Mayo, Tenería, Concepción Arenal i Rafael Altamira, amb unes alçàries B+2+A, sent l'àtic una alçària excepcional que es recuperarà a través de TAU (trasllat d'aprofitament urbanístic), ja que és idèntic el valor de l'aprofitament actual de la zona que es proposa qualificar com a zona f) i el valor de l'excés d'aprofitament permés.  
Quart. La Comissió Territorial d'Urbanisme d'Alacant, en sessió celebrada el dia 31 d'octubre de 2007, va acordar emetre informe favorable a la modificació número 58 del Pla general del municipi d'Elda, i proposar al conseller de Medi Ambient, Aigua, Urbanisme i Habitatge l'aprovació definitiva d'aquest.  
Fonaments jurídics  
Primer. El procediment seguit per l'Ajuntament és conforme amb el que preveuen els articles 81 i següents per remissió de l'article 94.1 de la Llei 16/2005 de 58 de desembre, urbanística valenciana.  
Segon. La documentació està completa, a l'efecte del compliment de l'article 68 de la Llei 16/2005, urbanística valenciana, i de l'estudi de l'expedient.  
Tercer. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com es recull en l'article 85 de la Llei 16/2005, urbanística valenciana.  
Quart. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen sobre l'aprovació de plans generals -i les seues modificacions- de municipis de 50.000 o més habitants, en els quals la competència per a l'aprovació definitiva correspon al conseller de Medi Ambient, Aigua, Urbanisme i Habitatge, de conformitat amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals citats, i la resta de disposicions de general i pertinent aplicació, conforme a l'acord de la Comissió Territorial d'Urbanisme, resolc:  
Aprovar definitivament la modificació puntual número 58 del Pla general del municipi d'Elda (Alacant).  
Contra aquesta resolució, que esgota la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que considere oportú.  
València, 21 de novembre de 2007.- El conseller de Medi Ambient, Aigua, Urbanisme i Habitatge: José Ramón García Antón.